Desanka Kovačević-Kojić
<s>Desanka Kovačević-Kojić (Sarajevo, 3. oktobar 1925), historičar,  akademik ANUBiH i SANU.</s><s>Član je ANURS-a izvan radnog sastava od 1996. godine.</s>

<s>Desanka Kovačević-Kojić rođena je u Sarajevu 3. oktobra 1925. godine.</s><s>Završila je studij historije na Filozofskom fakultetu Univerziteta u Beogradu.</s><s>Diplomirala je 1950, a 1956 odbranila je doktorsku disertaciju Trgovina u srednjovjekovnoj Bosni.</s><s>Školsku 1957/58. godinu provela je na stručnom usavršavanju u Parizu.</s><s>Zaposlila se na Filozofskom fakultetu Univerziteta u Sarajevu na Odsjeku za historiju gdje je prošla sva zvanja.</s><s>Od 1993. živi u Beogradu.</s>

<s>Predmet proučavanja je historija srednjovjekovne Bosne i Srbije.</s><s>Naročito se posvetila proučavanju istorije gradova, oblicima privređivanja, dubrovačkim naseobinama, trgovini, uređenju i društvenoj strukturi, načinu života, kao i odnosima između sela i grada.</s><s>Objavila je pet knjiga i preko 100 naučnih i stručnih radova, prikaza i osvrta.</s><s>Učestvovala je na većem broju naučnih skupova organiziranih širom Evrope.</s>

<s>Radovi 
Trgovina u srednjovjekovnoj Bosni, Naučno društvo Bosne i Hercegovine, Djela 18, Odjeljenje istorijsko-filoloških nauka 13, Sarajevo 1961
Gradska naselja srednjovjekovne bosanske države, Veselin Masleša, Biblioteka Kulturno nasljeđe Bosne i Hercegovine, Sarajevo 1978 
Trgovačke knjige braće Kabužić (Caboga) 1426-1433, Odeljenje istorijskih nauka 11, Beograd 1999
Gradski život u Srbiji i Bosni (XIV-XV vijek), Istorijski institut, Studia Historica Collecta, Knjiga 2, Beograd 2007
 Srednjovjekovna Srebrenica, XIV-XV vijek - SANU, 2010</s>

<s>Priznanja 
 Nagrada Veselin Masleša
 27-julska nagrada grada Sarajeva za nauku
 Nagrada Vladimir Ćorović za životno delo (2002)</s>

<s>Reference</s>

<s>Bosanskohercegovački historičari
Članovi ANUBiH
Članovi SANU
Biografije, Sarajevo
Rođeni 1925.</s><s>Historiografija srednjovjekovne Bosne‎</s>

